Vitajte v mojom obchodíku.
Zaoberám sa spracovaním ovčej vlny od jej prania, cez česanie, farbenie, pradenie , až po finálny výrobok. Vďaka skvelým vlastnostiam a kráse ovčej vlny je každý výrobok originálny a žije so svojím nositeľom. Práca s vlnou mi prináša veľa radosti, dovoľte mi podeliť sa o ňu aj s Vami.
Dôležité informácie pre zákazníkov: Vďaka prirodzeným vlastnostiam ovčej vlny sa výrobky z nej ľahko udržujú. Obsahuje lanolín, preto neviaže na seba špinu,pachy, ani prach. Stačí len ľahko preprať ručne vo vlažnej vode s pridaním mydla, alebo šampónu. Ak vecička púšťa farbu, stačí pridať do vody troška octu. Ak použijete aviváž, bude vlna ešte jemnejšia.Potom stačí vecičku jemne vyžmýkať a voľne usušiť.